Diari Oficial de la Generalitat Valenciana


Sumari del DOGV 9297, del 14-03-2022 (2022/2041)

RESOLUCIÓ de 15 de desembre de 2021, del director de l'Agència Valenciana de Seguretat i Resposta a les Emergències, per la qual s'adjudiquen, per a l'exercici 2021, subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de la policia local.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9297

Data del DOGV
:   14-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2041


Data del document
:   15-12-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 15 de desembre de 2021, del director de l'Agència Valenciana de Seguretat i Resposta a les Emergències, per la qual s'adjudiquen, per a l'exercici 2021, subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de la policia local. [2022/2041]  
  
Vist el Decret 29/2018, de 25 d'octubre, del president de la Generalitat, pel qual s'estableixen i aproven les bases reguladores de subvencions per al finançament de les despeses de mitjans materials destinats als ajuntaments de la Comunitat Valenciana que disposen de cos de policia local.  
Vista la Resolució de 26 d'agost de 2021, del director de l'Agència Valenciana de Seguretat i Resposta a les Emergències, per la qual es convoquen, per a l'any 2021, subvencions per al finançament de les despeses derivades de l'adquisició de mitjans materials destinats als ajuntaments de la Comunitat Valenciana que disposen de cos de policia local.   
  
Reunida la comissió de valoració, en sessions de data 2 i 14 de desembre de 2021, han sigut avaluades les sol·licituds presentades.  
Atés que l'import total sol·licitat per al finançament de les despeses de mitjans materials ascendeix a 30.627,51 euros, i no se supera, per tant, la quantitat màxima destinada a la subvenció (355.500,00 euros) i, d'acord amb el criteri d'avaluació establit en l'article 9.4 del Decret 29/2018, s'atorga d'acord amb les quantitats sol·licitades pels ajuntaments que han adquirit mitjans materials destinats als ajuntaments de la Comunitat Valenciana que disposen de cos de la policia local, sense excedir del valor màxim que s'estableix en la convocatòria.  
  
De conformitat amb la Resolució de 26 d'agost de 2021, del director de l'Agència Valenciana de Seguretat i Resposta a les Emergències, i segons les funcions descrites en la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències i, sobre la base de les competències atorgades per l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el que es disposa en el Decret 122/2017, de 15 de setembre, del Consell, pel qual s'aprova el Reglament orgànic i funcional de l'Agència Valenciana de Seguretat i Resposta a les Emergències, la competència per a resoldre les sol·licituds de subvencions convocades correspon al director de l'Agència Valenciana de Seguretat i Resposta a les Emergències.  
Per tot el que antecedeix, vista la proposta de resolució formulada per la comissió de valoració, així com la normativa anteriorment esmentada, resolc:  
  
Primer.  
Concedir als ajuntaments esmentats en l'annex I les quantitats que s'hi indiquen, amb càrrec al capítol VII, línia de subvenció S7263000 «Subvenció ajuntaments mitjans policials» del programa 222.10 Seguretat pública, policia de la Generalitat i policia local, del pressupost de l'Agència Valenciana de Seguretat i Resposta a les Emergències per a l'exercici 2021. El lliurament dels imports concedits queda, en tot cas, condicionat al compliment per part de les entitats beneficiàries de les obligacions esmentades en l'article 3 del Decret 29/2018, de 25 d'octubre, del president de la Generalitat, pel qual s'estableixen i aproven les bases reguladores de la convocatòria.  
  
  
Segon.  
Desestimar les sol·licituds efectuades pels ajuntaments esmentats en l'annex II, pels motius que s'hi exposen.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que l'ha dictada, en el termini d'un mes, a comptar des de l'endemà de la publicació, de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre recurs o reclamació que millor convinga al seu interés.  
  
València, 15 de desembre de 2021.- El director de l'Agència Valenciana de Seguretat i Resposta a les Emergències: José María Ángel Batalla.